สวัสดีค่ะ อยากสอบถามคุณ กินยาแก้แพ้ไปประมาณ20กว่าเม็ด เวลาประมาณเที่ยงคืนของวันที่27 ตื่นมาก็มีง่วงๆซึมๆ ไม่มีอาการอื่น ต่อมามีเจ็บแน่นหน้าอก หายใจถี่ รู้สึกหายใจไม่อิ่ม เพลียบ่อย ง่วงบ่อย ตอนนี้เย็นวันที่29 อาการยังไม่ดีขึ้น ถ้าปล่อยทิ้งไว้ไม่ไปรพ. จะเป็นยังไงคะ อันตรายมากมั้ย แล้วถ้าไปนพ.คาดว่าจะได้รับการรักษาแบบไหนคะ ปล.ประวัติมีโรคซึมเศร้า รักษามาได้1ปีแล้ว ตอนนี้ยังรักษาต่อเนื่อง ด้วยยา
สวัสดีค่ะ ยาแก้แพ้ในที่นี้น่าจะหมายถึงกลุ่มยาต้านฮิสตามีนที่ใช้รักษาและระงับอาการโรคภูมิแพ้และอาการแพ้อื่น ๆ ซึ่งเกิดจากการหลั่งสารฮิสตามีนออกมาเมื่อร่างกายได้รับสิ่งแปลกปลอม ส่งผลให้เกิดอาการคัน จาม มีน้ำมูก น้ำตาไหลยาแก้แพ้ในกลุ่มยาแต่ละประเภทล้วนมีข้อบ่งชี้ ข้อควรระวังในการใช้ยา และส่วนประกอบในยาที่แตกต่างกันออกไป แต่ส่วนใหญ่ยาในกลุ่มนี้อาจมีฤทธิ์กดระบบประสาทส่วนกลางทำให้เกิดอาการง่วงซึมได้ และยิ่งใช้เกินขนาด อาการง่วงซึมก็อาจจะมากขึ้น นอกจากนี้อาการที่อาจเป็นอันตรายของยาในปริมาณมากๆเช่น ยาบางตัวในกลุ่มนี้อาจส่งผลต่ออัตราการเต้นหรือจังหวะการเต้นของหัวใจได้ดังนั้นตอนนี้ที่ทราบแล้วว่าตนเองกินยาเกินขนาดเข้าไป ควรไปพบแพทย์เพื่อตรวจร่างกาย และตรวจอื่นๆเพิ่มเติมที่จำเป็นเช่นคลื่นไฟฟ้าหัวใจ หรือเจาะเลือดดูค่าเม็ดเลือด การทำงานของตับหรือไตตามที่แพทย์ที่ดูแลเห็นสมควรอีกครั้งส่วนใหญ่ยาในกลุ่มนี้ที่กินเกินขนาดมักไม่ได้มีอันตรายถึงแก่ชีวิต เพียงแต่จะง่วงซึมมากๆ แต่ก็จะต้องรอจนกว่ายาจะหมดฤทธิ์ไป อาการก็อาจจะดีขึ้นได้เอง แต่แนะนำการไปตรวจดูว่ามีผลข้างเคียงที่เป็นอันตรายของยาร่วมด้วยหรือไม่